શહેરમાં ઠેરઠેર જાહેર માર્ગો પર પડેલા ખાડા અંગે ધરમપુરના ધારાસભ્ય ઇશ્વરભાઇ પટેલે કરેલી રજૂઆત સંદર્ભે પાલિકા પ્રમુખ તથા કર્મચારીઓએ, દરરોજ ખાડા પુરવામાંં આવી રહ્યા હોવાના કરેલા પોકળ દાવાથી, બેઠકમાં હાજર લોકો કટાક્ષમાં હસી પડયા હતાં. જિ. પં. ના માજી પ્રમુખ અને હાલના સભ્ય મીનાબેન ચૌધરીએ, ધરમપુર સ્થિત વાસ્મોની ઓફિસ વલસાડ ખસેડવાની ચાલી રહેલી તજવીજ સામે વાંધો ઉઠાવી, ધરમપુર-કપરાડા તાલુકાના રહીશોને ભવિષ્યમાં પડનાર અગવડતાઓને ધ્યાને લઇ વાસ્મોની ઓફિસ ધરમપુરમાં જ રાખવા કરેલી રજૂઆતને લઇને એ મુજબનો ઠરાવ કરાયો હતો.